**Nemuritor**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Azi buciumul sună de jalea uitării

Și plopi fără soț frunzele-şi tremură mut,

Stele se aprind pe fruntea-nserării

Și doruri, timid pe sub tei se ascund.

Izvoarele murmură în pădurea de-argint,

Grațios lunecă lebede pe lac de cleștar,

O lentă de doliu-nvăluie-ntregul pământ,

Dar Luceafărul sclipește pe bolta-altar

Luminează poteca din codru venind

Spre nuferi albaștri ce adorm liniștiți,

Fantasme pe ceruri se aud călărind

Nemuritor, străluce...se pierde-ntre sfinți.

Noi suntem mai singuri, mai săraci, mai puțini

Și-nălțăm rugi fierbinți către albi heruvimi :

"Hyperion, răsai din genune și-apoi

Revarsă-ți lumina și-n odaie, la noi. "